หุ้นสหรัฐปิดบวก/น้ำมัน,ทองร่วงแรง
หุ้นดาวโจนส์ปิดบวก 104.95 จุดหลังเฟดประกาศหั่น QE ตามคาด ด้านราคาน้ำมันร่วง3.05 ดอลลาร์ ขณะที่ทองคำลงแรง 25.50 ดอลลาร์
4 พ.ย. 2564

ดัชนีเฉลี่ยอุตสาหกรรมดาวโจนส์ปิดที่ 36,157.58 จุด เพิ่มขึ้น 104.95 จุด หรือ +0.29% ดัชนี เอสแอนด์พี 500 ปิดที่ 4,660.57 จุด เพิ่มขึ้น 29.92 จุด หรือ +0.65% ดัชนี แนสแดค ปิดที่ 15,811.58 จุด เพิ่มขึ้น 161.98 จุด หรือ +1.04%ดัชนีดาวโจนส์ตลาดหุ้นนิวยอร์กปิดบวกเมื่อวันที่ 3 พ.ย. หลังธนาคารกลางสหรัฐ (เฟด) ประกาศว่าจะเริ่มปรับลดวงเงินในโครงการซื้อพันธบัตรตามมาตรการผ่อนคลายเชิงปริมาณ (QE) เดือนละ 15,000 ล้านดอลลาร์ เริ่มตั้งแต่เดือนพ.ย. โดยเฟดจะปรับลดวงเงินซื้อพันธบัตรรัฐบาลสหรัฐเดือนละ 10,000 ล้านดอลลาร์ และปรับลดวงเงินซื้อตราสารหนี้ที่มีสินเชื่อที่อยู่อาศัยเป็นหลักประกันการจำนอง (MBS) เดือนละ 5,000 ล้านดอลลาร์ ซึ่งการลดวงเงิน QE ดังกล่าวจะทำให้เฟดยุติการทำ QE โดยสิ้นเชิงในกลางปี 2565 ซึ่งเป็นไปตามที่ตลาดคาดการณ์ไว้สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนธันวาคม ลดลง 3.05 ดอลลาร์ ปิดที่ 80.86 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนธันวาคม ลดลง 2.73 ดอลลาร์ ปิดที่ 81.99 ดอลลาร์ต่อบาร์เรล หลังจากสำนักงานสารสนเทศด้านการพลังงานของรัฐบาลสหรัฐ (EIA) เปิดเผยสต็อกน้ำมันดิบพุ่งขึ้นมากกว่าคาดในสัปดาห์ที่แล้ว นอกจากนี้ ราคาน้ำมันยังถูกกดดันจากการที่นักลงทุนเทขายทำกำไร หลังจากราคาพุ่งขึ้นก่อนหน้านี้ราคาทองคำโคเม็กซ์งวดส่งมอบเดือนธันวาคม ลดลง 25.50 ดอลลาร์ ปิดที่ 1,763.90 ดอลลาร์ต่อออนซ์